آمریکا‌نین پرزیدنتی دونالد ترامپ، ایران جمهورباشقانی حسن روحانی ایله بو آندا گؤروشمه‌نی ترجیح ائتمیه‌جگینی سؤیله‌دی.
ترامپ، نیومکزیکو ایالتین‌دن کالیفورنیایا کئچرکن اوچاق‌دا ژورنالیست‌لره آچیقلاما وئردی.
روحانی ایله گلن هفته نیویورک‌دا کئچیریله‌جک بمت (بمت) عمومی قورول گؤروشمه‌لری اثناسیندا بیر آرایا گلیب گلمیه‌جگینه دایر سوالا ترامپ، "هئچ واخت هئچ بیر احتیمالی استثنا ائتمیرم، اما اونونلا گؤروشمه‌نی ترجیح ائتمه‌رم". جوابینی وئردی.
سعودی عربیستانی‌نین میللی نفت شیرکتی سودی آرامکویا عایید تاسیس‌لره تشکیل اولونان سالدیری سببیله نفت قیمت‌لری‌نین آرتماسی‌نین آردین‌دان آمریکانین رزرو‌لرینی آچماغا لوزوم دویمادیغینی آنجاق بونا ایستک‌لی اولدوغونو وورغولایان ترامپ، "بیز انرژی‌نین موباحیثه‌سیز شامپیونو. ایکینجی و اوچونجو اولان سعودی عربیستانی و روسیانین چوخ اؤنوندییک. لازیم اولاجاغینی دوشونموروک، اما ایستراتژیک نفت رزروین‌دن ایستیفاده ائتمک ایسته‌سک اونلاری آچارام". ایفاده‌سینی ایستیفاده ائتدی.
باشقان ترامپ، کئچن هفته وظیفه‌دن آلدیغی آغ ائو میللی امنیت دانیشمان جان بولتون‌ون قولتوغونا دوشوندوک‌لری آدلارین ایسه ترامپین گیروو ایشلری اؤزل نماینده‌سی روبرت اوبراین، کئچمیش امنیت موشاویر معاوینی ریچ وادل، انرژی ناظیرلیگی نوکلئر امنیت کاتیبی لیزا گوردون-هاگرتی، امنیت سیاستی مرکزی‌نین رهبری فرد فلیتز و باشقان معاوینی مایک پنس‌ین میللی امنیت دانیشمانی کیت کلوگ اولدوغونو آچیقلاییب.
آمریکادا گلن ایل کئچیریله‌جک پرزیدنت سئچیم‌لرین‌دن اوّل چین ایله هر هانسی بیر سازیش الده ائدیلیب ائدیلمیه‌جگینه دایر ترامپ، یاخین زاماندا، سئچیم‌دن اوّل و یا بیر گون سونرا بیر راضیلاشما اولا بیله‌جگینی قئید ائدیب.
ترامپ،
اگر چین ایله آنلاشما سئچیم‌لردن سونرا اولسا، داها اوّل هئچ گؤرمدیگینیز نوع‌دن بیر آنلاشما اولار. چین‌ین بیلدیگی ان بؤیوک آنلاشما اولار. سئچیم‌لری قازانا بیله‌جگیمی دوشونورم. چین منیم آسان‌لیقلا الده ائدجگیمی حساب ائدیر و بو مسئله‌ده ناراحات چونکی اونلارا آنلاشما‌نین سئچیم‌دن سونرا اولسا حاضیردا آپاریلا‌جاق راضیلاشما‌دان داها پیس اولاجاغینی دئدیم". دئیه دانیشدی.
